|  |
| --- |
| ethnosimo-aade-gr |

Αθήνα, 19 Μαρτίου 2024

**ΔΕΛΤΙΟ ΤΥΠΟΥ**

**ΑΑΔΕ: Ιδρύονται Υπηρεσίες Φορολογικής Εξυπηρέτησης - Ποιες ΔΟΥ ενοποιούνται σε Αττική και Θεσσαλονίκη**

Συνεχίζεται με σταθερούς ρυθμούς η μεγάλη οργανωτική αναδιάρθρωση της Ανεξάρτητης Αρχής Δημοσίων Εσόδων και η μετάβασή της στο νέο μοντέλο λειτουργίας της, που παρουσίασε στις αρχές του έτους ο Διοικητής της, Γιώργος Πιτσιλής.

Βασικά στοιχεία του νέου μοντέλου αποτελούν:

1. Η σύσταση κεντρικοποιημένων υπηρεσιών στην Αττική και τη Θεσσαλονίκη (Κέντρα Βεβαίωσης και Είσπραξης, Κέντρα Φορολογίας Κεφαλαίου, Κέντρα Φορολογικών Διαδικασιών και Εξυπηρέτησης), στις οποίες μεταφέρεται το σύνολο των λειτουργιών που σήμερα εκτελούν οι ΔΟΥ.
2. Η μετεξέλιξη των σημερινών ΔΟΥ Αττικής και Θεσσαλονίκης σε υπηρεσίες νέου τύπου, χωρίς ειδική τοπική αρμοδιότητα, που θα λειτουργούν ως **Υπηρεσίες Φορολογικής Εξυπηρέτησης.** Στελεχωμένες με έμπειρο και εξειδικευμένο προσωπικό, σε χώρους με σύγχρονο και εργονομικό σχεδιασμό, που θα προσφέρουν λειτουργική επάρκεια και χωρική ευελιξία, με ελάχιστο περιβαλλοντικό αποτύπωμα, οι νέες υπηρεσίες θα εστιάζουν στην υποδοχή, ενημέρωση και άμεση εξυπηρέτηση των φορολογουμένων, τους οποίους θα καθοδηγούν στη χρήση των ψηφιακών εφαρμογών και θα διευκολύνουν στην ορθή εκπλήρωση των φορολογικών τους υποχρεώσεων.

**Ο Διοικητής της ΑΑΔΕ δήλωσε**: «Συνεπείς στη δέσμευση μας να γινόμαστε διαρκώς καλύτεροι προς όφελος πολιτών κι επιχειρήσεων, προχωράμε γοργά στην οργανωτική μετεξέλιξη της ΑΑΔΕ. Ταυτόχρονα με την κεντρικοποίηση των υπηρεσιών μας στην Αττική και τη Θεσσαλονίκη, αναβαθμίζουμε τις ΔΟΥ σε Υπηρεσίες Φορολογικής Εξυπηρέτησης, καταργώντας τους γεωγραφικούς περιορισμούς. Δημιουργούμε ένα νέο μοντέλο εξυπηρέτησης πολιτών και επιχειρήσεων, που μειώνει τη γραφειοκρατία και παράλληλα προσφέρει ποιοτικότερες υπηρεσίες στους φορολογούμενους.»

Για την υλοποίηση του σχεδιασμού αυτού, με απόφαση του Διοικητή της ΑΑΔΕ **ενοποιούνται οι παρακάτω ΔΟΥ Αττικής και Θεσσαλονίκης** με όμορη χωρική αρμοδιότητα,ως εξής:

|  |  |  |
| --- | --- | --- |
| **ΔΟΥ προς ενοποίηση:** | **Ενοποιείται με την:** | **Ημερομηνία Ενοποίησης:** |
| ΔΟΥ ΙΒ΄Αθηνών | ΔΟΥ ΙΖ’ Αθηνών | 17/6/2024 |
| ΔΟΥ Αιγάλεω | ΔΟΥ Περιστερίου | 1/7/2024 |
| ΔΟΥ Ψυχικού | ΔΟΥ Χολαργού |
| ΔΟΥ Κορωπίου | ΔΟΥ Παλλήνης | 8/7/2024 |
| ΔΟΥ Δ’ Αθηνών | ΔΟΥ Α’ Αθηνών | 15/7/2024 |
| ΔΟΥ Ε’ Πειραιά | ΔΟΥ Α’ Πειραιά | 22/7/2024 |
| ΔΟΥ Δ΄ Θεσσαλονίκης | ΔΟΥ Ε’ Θεσσαλονίκης |

**Ο Διοικητής ΑΑΔΕ βρίσκεται σε επικοινωνία με τους Δημάρχους των Δήμων Ζωγράφου, Αιγάλεω, Ψυχικού και Κρωπίας, για τη διερεύνηση της δυνατότητας να συσταθούν Γραφεία Φορολογικής Εξυπηρέτησης στις εγκαταστάσεις των Δήμων αυτών.**

Περαιτέρω, λαμβάνοντας υπόψη τις ημερήσιες συναλλαγές ταμείου στις ΔΟΥ της Αττικής, μετά τη σύσταση του Κέντρου Βεβαίωσης και Είσπραξης Αττικής, με Απόφαση του Διοικητή της ΑΑΔΕ, από τις 26 Μαρτίου 2024, θα παρέχονται υπηρεσίες ταμείου για την έκδοση διπλοτύπου παραστατικού είσπραξης τύπου Α’ **αποκλειστικά** από τις παρακάτω υπηρεσίες:

|  |  |
| --- | --- |
| **Α/Α** | **ΥΠΗΡΕΣΙΑ** |
| 1 | Κέντρο Βεβαίωσης και Είσπραξης Αττικής |
| 2 | Αγίων Αναργύρων |
| 3 | Α΄ Αθηνών |
| 4 | ΙΓ΄ Αθηνών |
| 5 | ΙΖ΄ Αθηνών |
| 6 | Γλυφάδας |
| 7 | Ελευσίνας |
| 8 | Α΄ Πειραιά |
| 9 | Κηφισιάς |
| 10 | Χολαργού |
| 11 | Παλλήνης |

Με την ολοκλήρωση της μετάβασης στο νέο λειτουργικό και οργανωτικό μοντέλο, οι ΔΟΥ που μετεξελίσσονται σε Υπηρεσίες Φορολογικής Εξυπηρέτησης είναι οι ακόλουθες:

**Α) Στην Περιφέρεια Αττικής:**

**Ι. Υπηρεσίες Φορολογικής Εξυπηρέτησης**

|  |  |
| --- | --- |
| **Η ΔΟΥ** | **μετεξελίσσεται σε** |
| Α΄ Αθηνών | 1η Υπηρεσία Φορολογικής Εξυπηρέτησης |
| ΙΖ΄ Αθηνών | 2η Υπηρεσία Φορολογικής Εξυπηρέτησης |
| ΙΓ΄ Αθηνών | 3η Υπηρεσία Φορολογικής Εξυπηρέτησης |
| Αγίων Αναργύρων | 4η Υπηρεσία Φορολογικής Εξυπηρέτησης |
| Αμαρουσίου | 5η Υπηρεσία Φορολογικής Εξυπηρέτησης |
| Κηφισιάς | 6η Υπηρεσία Φορολογικής Εξυπηρέτησης |
| Παλλήνης | 7η Υπηρεσία Φορολογικής Εξυπηρέτησης |
| Χολαργού | 8η Υπηρεσία Φορολογικής Εξυπηρέτησης |
| Ηλιούπολης | 9η Υπηρεσία Φορολογικής Εξυπηρέτησης |
| Καλλιθέας | 10η Υπηρεσία Φορολογικής Εξυπηρέτησης |
| Γλυφάδας | 11η Υπηρεσία Φορολογικής Εξυπηρέτησης |
| Νέας Ιωνίας | 12η Υπηρεσία Φορολογικής Εξυπηρέτησης |
| Περιστερίου | 14η Υπηρεσία Φορολογικής Εξυπηρέτησης |
| Ελευσίνας | 15η Υπηρεσία Φορολογικής Εξυπηρέτησης |
| Α΄ Πειραιά | 16η Υπηρεσία Φορολογικής Εξυπηρέτησης |
| Νίκαιας | 17η Υπηρεσία Φορολογικής Εξυπηρέτησης |
| ΦΑΕ Αθηνών | 1η Υπηρεσία Φορολογικής Εξυπηρέτησης ΑΕ |
| ΦΑΕ Πειραιά | 2η Υπηρεσία Φορολογικής Εξυπηρέτησης ΑΕ |

Διατηρείται η ειδική αρμοδιότητα της:

1. **ΔΟΥ Πλοίων**, η οποία θα μετονομαστεί σε **Υπηρεσία Φορολογικής Εξυπηρέτησης Πλοίων**.
2. **ΔΟΥ Κατοίκων Εξωτερικού και Εναλλακτικής Φορολόγησης Κατοίκων Ημεδαπής**, η οποία θα μετονομαστεί σε **Υπηρεσία Φορολογικής Εξυπηρέτησης Κατοίκων Εξωτερικού και Εναλλακτικής Φορολόγησης.**

**Β) Στον Νομό Θεσσαλονίκης**

**Ι. Υπηρεσίες Φορολογικής Εξυπηρέτησης**

|  |  |
| --- | --- |
| **Η ΔΟΥ** | **μετεξελίσσεται σε** |
| Ε' Θεσσαλονίκης | 18η Υπηρεσία Φορολογικής Εξυπηρέτησης |
| Ζ' Θεσσαλονίκης | 19η Υπηρεσία Φορολογικής Εξυπηρέτησης |
| Καλαμαριάς | 20η Υπηρεσία Φορολογικής Εξυπηρέτησης |
| Αμπελοκήπων | 21η Υπηρεσία Φορολογικής Εξυπηρέτησης |
| Ιωνίας Θεσσαλονίκης | 22η Υπηρεσία Φορολογικής Εξυπηρέτησης |
| Λαγκαδά | 23η Υπηρεσία Φορολογικής Εξυπηρέτησης |
| ΦΑΕ Θεσσαλονίκης | 3η Υπηρεσία Φορολογικής Εξυπηρέτησης ΑΕ |